Author: Bobi
Last saved by: Goran Stojic

ODRŽANA 31. SEDNICA SKUPŠTINE GRADA

Usvojen program razvoja Niša

*Odbornici usvojili predlog programa razvoja, programe poslovanja gradskih preduzeća i institucija, kao i regulacione planove za više područja na teritoriji Niša
*Program razvoja Niša za koji je iz budžeta grada za 2019.godinu predviđeno 2,4 milijarde dinara usvojen je posle višesatne polemike predstavnika vladajuće većine i opozicije
*Miloš Milošević,pomoćnik gradonačelnika, precizirao je da će razvoj grada biti potpomognut i sa najmanje 3,3 milijarde dinara iz republičke kase,što će omogućiti izgradnju, početak izgradnje,odnosno pripreme za više kapitalnih objekata,od Naučno-tehnološkog parka do Ekspo centra   

 Odbornici Skupštine grada usvojili su na trideset prvoj sednici program razvoja Niša, programe poslovanja gradskih javnih preduzeća i ustanova u narednoj godini, kao i niz predloga za generalnu i detaljnu regulaciju područja na teritoriji grada. 
 Program razvoja Niša, za koji je iz gradskog budžeta za 2019. godinu predviđeno 2,4 milijarde dinara, usvojen je posle višesatne polemike predstavnika vladajuće većine i opozicije.
 Odbornici “Niške inicijative”, Demokratske stranke i koalicije “Niš, moj grad” ukazivali su na to da je program razvoja, odnosno izgradnje preambiciozan i da nije realno da se ostvari u narednoj godini, na šta su odbornici skupštinske većine odgovarali da će pojedini projekti biti pripremljeni ili započeti naredne godine, a da će se izgradnja nastaviti i u kasnijem periodu.
 Program ravoja, između ostalog, predviđa početak realizacije projekta izgradnje sajmišta, odnosno Ekspo centra, izgradnju regionalnog reciklažnog centra “Keleš”, radove na stadionu “Čair”, dok je na lokaciji “Niš ekspresa” planirano da nikne multikulturni centar. Uz to, Miloš Milošević, zamenik gradonačelnika, najavio je i infrastrukturno uređivanje industrijskih zona, koje bi bile ponuđene investitorima, uređenje lokacije za proširivanje kapaciteta kompanije “Džonson eklektrik”, izgradnju vrtića, kao i opsežne radove na putnoj infrastrukturi, dodajući i da se planira  rekonstrukcija i asfaltiranje više desetina ulica. Pored toga, pojedine kapitalne projekte, poput izgradnje Naučno-tehnološkog parka, finansira Republika. Prema rečima Darka Bulatovića, gradonačelnika Niša, zavisno od dinamike realizacije mnogobrojnih projekata, u niški budžet bi naredne godine moglo da se slije i čitavih 5, 9 milijardi dinara iz republičkog budžeta, dok je Miloš Milošević, pomoćnik gradonačelnika, precizirao da su predviđene direktne investicije za izgradnju iz republičke kase u iznosu od 3, 3 milijarde dinara.
 Odbornici Skupštine grada dali su “zeleno svetlo” i za programe poslovanja gradskih preduzeća i ustanova u narednoj godini. 
 Takođe, Skuština grada je usvojila i predloge generalne ili detaljne regulacije za pojedina područja u više niških opština, što je praktično osnova za realizaciju različitih projekata.
                                                 O.M.
LEG:USVOJEN AMBICIOZAN PLAN RAZVOJA NIŠA U NAREDNOJ GODINI:sednica Skupštine grada
LEG:JEDAN OD OBJEKATA KOJI ĆE TRASIRATI DALJI RAZVOJ GRADA:početak izgradnje Naučno tehnološkog parka
(Projekat “Nišlije se uključuju u odlučivanje” sufinansiran iz budžeta grada Niša)